ประชาสัมพันธ์ภาษี
การยื่นแบบแสดงรายการเสียภาษีบำรุงท้องที่ (ภบท.5) ประจำปี 2557-2560
 องค์การบริหารส่วนตำบลป่าระกำ  ขอแจ้งประชาสัมพันธ์เกี่ยวกับการดำเนินการสำรวจที่ดินเพื่อให้ผู้เป็นเจ้าของกรรมสิทธิ์ทั้งที่มีบ้านตั้งอยู่  ที่นา  ที่ทำการเกษตรกรรม  ที่ให้เช่า  ได้ทราบว่ามีที่ดินแปลงใดอยู่ในข่ายต้องเสียภาษีบำรุงท้องที่และให้ทำการยื่นแบบแสดงรายการที่ดิน (ภบท.5) เพื่อใช้เป็นข้อมูลในรอบระยะเวลา  4  ปี
ดังนั้น  จึงขอแจ้งให้ท่านเจ้าของที่ดิน  หรือผู้รับมอบอำนาจทำการชี้เขต  เพื่อแจ้งจำนวนเนื้อที่ที่ดินแก่เจ้าพนักงานสำรวจ (กำนัน, ผู้ใหญ่บ้าน) และยื่นแบบแสดงรายการที่ดินเพื่อเสียภาษีบำรุงท้องที่ต่อเจ้าพนักงานประเมิน  ประจำปี  พ.ศ. 2557  ถึงปี พ.ศ. 2560  ทั้งนี้จะดำเนินการสำรวจและรับยื่นแบบแสดงรายการที่ดิน  โดยใช้เอกสารในการยื่นแบบแสดงรายการ ดังนี้
1. สำเนาบัตรประจำตัวประชาชน (เจ้าของที่ดิน)
2. สำเนาทะเบียนบ้าน (เจ้าของที่ดิน)
3. สำเนาโฉนดที่ดิน, น.ส.3 (ถ่ายเอกสารหน้าหลัง ทุกแปลงที่อยู่ในเขตตำบลป่าระกำ 
หากที่ดินเดิมของท่านมีการเปลี่ยนแปลงจำนวนเนื้อที่ที่ดิน,  โอนสิทธิ์,  ขายเปลี่ยนมือ  กรุณาแจ้งต่อเจ้าพนักงานประเมิน   ณ  ที่ทำการองค์การบริหารส่วนตำบลป่าระกำ อำเภอปากพนัง จังหวัดนครศรีธรรมราช

